Аддзел адукацыі, спорту і турызму

Петрыкаўскага раённага выканаўчага камітэту

Дзяржаўная ўстанова адукацыі

“Пціцкі дзіцячы сад - сярэдняя школа”

**Беларуская народная казка**

**“Ад крадзенага не пасыцееш”**

**Урок па прадмету “Літаратурнае чытанне”**

**у 4 класе**

З вопыту работы

настаўніцы пачатковых класаў

Драйгал Наталлі Фёдараўны

Пціч, 2019

**Мэта:** знаёмства з беларускай народнай казкай “Ад крадзенага не пасыцееш”

**Задачы:** стварыць умовы для развіцця ў вучняў уменняў адказваць на пытанні па змесце твора, падбіраць урыўкі з тэксту да прымавак і фразеалагізмаў; удасканальваць звязнае маўленне; фарміраваць уменні вызначаць галоўную думку казкі; выхоўваць павагу да культурнай спадчыны беларускага народа, да сумленнага жыцця і працы.

**Абсталяванне:** падручнікі, тлумачальныя слоўнікі, карткі з заданнямі па ўзроўнях, карткі для работы ў групах, малюнкі герояў казак, прэзентацыя.

**ХОД УРОКА**

I. **АРГАНІЗАЦЫЙНЫ ЭТАП**

Весела звініць званок.

Пачынаем наш урок.

Добры дзнь. Сядайце.

Дзверы ў веды адчыняйце.

Ці ўсе правільна сядзяць?

Ці ўсе правільна глядзяць?

**II. ЭТАП ПРАВЕРКІ ДАМАШНЯГА ЗАДАННЯ**

**На дошцы:** Ад прадзедаў спакон вякоў

Мне засталася спадчына. (Я. Купала) (Слайд1)

**-** Я вітаю вас на ўроку літаратурнага чытання. Прачытайце эпіграф да нашага ўрока – словы Я.Купалы і адкажыце на пытанні:

- Што такое спадчына? Праверым ваша тлумачэнне па слоўніку. (Слайд2)

- Што пакінулі нам нашы продкі?

- Як вы лічыце, пра якую спадчыну мы будзем размаўляць на ўроку чытання? (*Пра літаратурную спадчыну, якую пакінуў народ.)*

- Якія жанры вуснай народнай творчасці вы ведаеце? (*Прымаўкі, прыказкі, казкі, загадкі, пацешкі, заклічкі,песні, калыханкі)*

- Якія прыказкі і прымаўкі вы падабралі дома пра бацькоў, сям’ю?

*(Адказы дзяцей)*

**III. АКТУАЛІЗАЦЫЯ АПОРНЫХ ВЕДАЎ** (Слайд3)

**-** Сёння на ўроку мы пазнаёмімся з з беларускай народнай казкай “Ад крадзенага не пасыцееш”, будзем, адказваць на пытанні па змесце твора, працаваць над прымаўкамі і фразеалагізмамі , пастараемся вызначыць галоўную думку казкі.

**Маўленчая размінка.** (Слайд4)

А) Чытанне сказаў з рознай інтанацыяй:

Сёння мы будзем чытаць цікавую казку?

Сёння мы будзем чытаць цікавую казку.

Сёння мы будзем чытаць цікавую казку!

Б) Гукавая размінка:

Ла-ла-ла – казка зноў да нас прыйшла.

Ды-ды-ды - казцы рады мы заўжды.

Жы-жы-жы – казку сёння раскажы.

**IV. ЭТАП ЗАСВАЕННЯ НОВЫХ ВЕДАЎ**

**Слоўнікавая работа**  (Слайд5)

Кузня- майстэрня з горнам для ручной коўкі металу.

Сталы- пастаянны.

Заняць вала – захапіць, гонячы куды-небудзь.

Брацца за сталую работу – выбраць прафесію, якая дае плён, будзе карміць.

**Чытанне казкі падрыхтаванымі вучнямі**

**Гутарка па змесце**

Тлумачэнне незразумелых слоў, знойдзеных у тэксце

-Перакладзіце на рускую мову:

каваль(кузнец)

кузня(кузница)

свежаніна (свежее мясо)

**“Тонкія” пытанні:**

* Якая назва твора?
* Да якога жанру можна аднесці гэты твор?(Казка.)
* Хто аўтар казкі?(Народ.)
* Якая гэта казка сумная, вясёлая ці мудрая?
* Да якога віду можна аднесці казку?(Сацыяльна-бытавая.)

**“Тоўстыя” пытанні:**

* З якой мэтай бацька павёў сыноў у свет? Што значыць “павёў у свет”?
* Якую работу выбраў сабе старэйшы сын? Як людзі ставіліся да яго працы?
* Якую работу выбраў сабе малодшы сын і чаму?
* Што адчувалі сын і бацька, калі садзіліся за стол?
* Чаму бацька дазволіў сыну ўкрасці і з’есці вала?
* Чаму бацька тайком ад сына заплаціў гаспадару за вала?
* Як бацька даказаў сыну, што красці – дрэнны занятак?
* Які вывад для сябе вы зрабілі?
* Якую прымаўку вы знайшлі ў казцы?
* Дзеля чаго беларускі народ склаў такую казку?
* Чаму казка мае такую назву? Якую б назву далі б вы? Чаму?

**Фізкультхвілінка** (Слайд6)

Раз-два-тры-чатыры-пяць,

Выйшаў коцік пагуляць.

А за ім браты- блізняткі,

Жыць не могуць без зарадкі.

Коцікі свавольнікі,

Як малыя школьнікі,

Скачуць, бегаюць, штурхаюцца

І пад стол хаваюцца.

Важна шпацыруюць,

Пакуль не пачуюць:

“Годзе, коцікі, гуляць,

Час над казкай працаваць!”

**Выбарачнае чытанне**  (Слайд7)

- Прачытаць урыўкі, якія адпавядаюць малюнкам.

- Прачытаць па асобах размову бацькі з сынам пасля таго, як яны з’елі вала.

**V. ЭТАП ПРЫМЯНЕННЯ ВЕДАЎ І СПОСАБАЎ ДЗЕЯННЯ**

**Работа па варыянтах (дыферэнцыяцыя па ўзроўню цяжкасці)**

1 варыянт

Збярыце з “рассыпаных” частак прыказкі. Адзначце тыя прыказкі, якія падыходзяць да казкі. Падбярыце да іх адпаведныя сказы або ўрыўкі з казкі. Прачытайце іх. (Слайд8)

Хто рабіць бярэцца, святочная праца.

Святочнаму дню - і шапка гарыць.

І поле герояў той і вучыцца.

Не навучыць бацька, там няма работы.

Дзе няма ахвоты, дык навучыць гора.

На злодзеі родзіць.

2 варыянт

Прачытайце фразеалагізмы. Што яны азначаюць? Падбярыце да іх адпаведныя ўрыўкі з казкі. Падрыхтуйцеся зачытаць.

Душа ў пятках апынулася -……………………………… (Слайд9)

Зарубіць сабе на носе-……………………………………

Натапырыць вушы-………………………………………

Ні жывы ні мёртвы-………………………………………

У вус не дзьме-……………………………………………

**Работа ў групах:**

1.Які сказ гаворыць нам пра тое, што казка – вельмі даўняя? Запішы першыя тры словы гэтага сказа.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Падказка: чым бацька мераў шыі?*

2. Знайдзі ў тэксце сказ, па якім можна здагадацца, што бацька заплаціў за вала.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Падказка: куды бацька адлучаўся, пакуль сын гнаў вала?*

3. Выпішы слова, якім малодшы сын назваў сваю будучую работу.

\_\_\_\_\_\_\_\_\_\_\_\_\_\_\_\_\_

4. Карыстаючыся тэкстам, дапішы асаблівасці жыцця малодшага сына.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, як воўк.

Добра такі \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_ад страху зрабілася.

На дзверы \_\_\_\_\_\_\_\_\_\_\_\_\_\_\_\_\_\_\_\_\_\_\_.

У каморку \_\_\_\_\_\_\_\_\_\_\_\_\_\_\_\_\_\_\_\_\_\_\_.

Рукі і ногі \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Шыя ўдвая\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Складанне сінквейна** (Слайд10)

Сын.

Лянівы, пужлівы.

Азіраецца, дрыжыць, хаваецца.

Украў на лузе вала.

*Злодзей.*

**VI. ЭТАП ПАДВЯДЗЕННЯ ВЫНІКАЎ**

* Чаму так гавораць: “Прыказка – гэта сапраўдная мудрасць і душа народа”?
* Чаму вучыць гэта казка? (Ад крадзенага не пасыцееш).
* Якая мараль казкі, яе галоўная дучка? (Сур’ёзна падыходзіць да выбару жыццёвага занятку, свайго “хлеба”, суленнае жыццё і праца – залог чалавечага шчасця).
* Што б вы параілі героям казкі? Выкажыце свае адносіны да герояў казкі.
* Якія жанры вуснай народнай творчасці дапамаглі зразумець казку?
* Якую спадчыну пакінулі нам продкі? (Творы, мудрасць)

**VII. ЭТАП ІНФАРМАЦЫІ АБ ДАМАШНІМ ЗАДАННІ** (Слайд11)

С. 35-38, падрыхтаваць падрабязны пераказ казкі;

падрыхтаваць сціслы пераказ казкі;

скласці працяг казкі (на выбар).

**VIII. ЭТАП РЭФЛЕКСІІ** (Слайд12)

Выберыце фразеалагізм, які характарызуе вашу працу на ўроку і патлумачце.

* з душой
* закасаўшы рукавы
* склаўшы рукі
* як вады у рот набраў
* матаць на вус
* у вус не дзьме
* да сёмага поту
* на ўсю моц
* штосілы